L 343/22 Jurnalul Oficial al Uniunii Europene 28.11.2014 DECIZIA COMISIEI din 25 noiembrie 2014 privind publicarea informațiilor referitoare la reuniunile dintre membrii Comisiei și organizații sau persoane care desfășoară activități independente (2014/839JUE, Euratom) COMISIA EUROPEANĂ, având în vedere Tratatul privind Uniunea Europeană, având în vedere Tratatul privind funcționarea Uniunii Europene, în special articolul 249, având în vedere Tratatul de instituire a Comunității Europene a Energiei Atomice, în special articolul 106a, întrucât: (1) În conformitate cu articolul 11 alineatele (1) și (2) din Tratatul privind Uniunea Europeană (Tratatul UE), institu- țiile trebuie să acorde cetăţenilor și asociațiilor reprezentative, prin mijloace corespunzătoare, posibilitatea de a-şi face cunoscute opiniile și de a face schimb de opinii în mod public, în toate domeniile de acțiune ale Uniunii. De asemenea, acestea trebuie să mențină un dialog deschis, transparent și constant cu asociaţiile reprezentative şi cu societatea civilă. Mai mult, în conformitate cu articolul 2 din Protocolul nr. 2 privind aplicarea principiilor subsi- diarității şi proporționalității şi cu articolul 11 alineatul (3) din Tratatul UE, Comisia trebuie să procedeze la ample consultări ale părților interesate înainte de a propune un act legislativ. (2) În aceste scopuri, membrii Comisiei și membrii cabinetelor acestora participă regulat la reuniuni cu organizații sau persoane care desfăşoară activități independente, pentru a afla dificultățile cu care se confruntă acestea şi pentru a le înțelege opiniile cu privire la politicile și legislația Uniunii. (3 În conformitate cu articolul 10 alineatul (3) din Tratatul UE, pentru a facilita participarea cetățenilor europeni la viața democratică a Uniunii și pentru a garanta faptul că deciziile se iau în mod cât mai deschis, este important ca cetățenii să poată afla ce contacte există între membrii Comisiei şi membrii cabinetelor acestora, pe de o parte, şi diferite organizații sau persoane care desfășoară activități independente, pe de altă parte. (4)  În temeiul Regulamentului (CE) nr. 1049/2001 al Parlamentului European și al Consiliului (), cetățenii beneficiază deja de dreptul de a accesa documentele instituțiilor. Prezenta decizie nu priveşte accesul la documente și nici punerea în aplicare a Regulamentului (CE) nr. 1049/2001. (5)  În conformitate cu Orientările politice prezentate de preşedintele Comisiei la data de 15 iulie 2014, Comisia este hotărâtă să îmbunătățească transparența în ceea ce priveşte contactele cu părțile interesate şi cu persoanele care desfăşoară activități de lobby. (6)  Deşi nu este necesară luarea de noi măsuri de informare cu privire la participarea membrilor Comisiei şi a membrilor cabinetelor acestora la manifestări publice, deoarece aceste informații se află deja în domeniul public, publicarea informațiilor referitoare la reuniunile cu organizații sau persoane care desfăşoară activități indepen- dente ar spori și mai mult transparența activităților Comisiei. (7) Prin urmare, membrii Comisiei ar trebui să facă publice informații privind reuniunile dintre aceştia sau membrii cabinetelor acestora şi diferite organizații sau persoane care desfăşoară activități independente, pe teme legate de procesul decizional și punerea în aplicare a politicilor în Uniune. (8) Reuniunile cu reprezentanții altor instituții sau organisme ale Uniunii, care reflectă cursul normal al relaţiilor inte- rinstituționale, nu intră sub incidența prezentei decizii. Reuniunile cu reprezentanții autorităților publice din statele membre nu sunt reglementate prin prezenta decizie, deoarece respectivele autorități urmăresc interesul general și contribuie la lucrările Comisiei, în virtutea principiului cooperării loiale. Pentru a proteja relațiile inter- naționale ale Uniunii, întâlnirile cu reprezentanții autorităților publice din ţările terţe şi cu cei ai organizațiilor internaţionale nu sunt vizate de prezenta decizie. Prezenta decizie nu se aplică Înaltului Reprezentant al Uniunii pentru afaceri externe şi politica de securitate/vicepreședinte al Comisiei în cazul reuniunilor la care participă în calitate de Înalt Reprezentant. () Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului şi ale Comisiei OL 145, 31.5.2001, p. 43).